Vejledning i indberetning via brugergrænseflade
(TastSelv Erhverv)

Indhold

[1. Formålet med vejledningen 1](#_Toc152061222)

[2. Forudsætninger før CESOP-DK kan tilgås 2](#_Toc152061223)

[2.1 Særligt for udenlandske virksomheder uden se-nr. 2](#_Toc152061224)

[2.2 Registrering af indberetningspligt 2](#_Toc152061225)

[2.3 Tilknytning af rettighed til bruger på TastSelv Erhverv 2](#_Toc152061226)

[2.3.1 Særligt, hvis du afleverer på vegne af andre 3](#_Toc152061227)

[3 Testmiljø for indberettere 3](#_Toc152061228)

[3.1 Adgang til TFE 3](#_Toc152061229)

[4 Produktion 3](#_Toc152061230)

[4.1 Adgang til produktion 3](#_Toc152061231)

**Versionshistorik**

|  |  |
| --- | --- |
| **Version** | **Udgivelsesdato** |
| 1.1 | 27-10-2023 |
| 1.2 | 10-07-2025 |

# 1. Formålet med vejledningen

Denne vejledning henvender sig til betalingstjenesteudbydere, som varetager betalinger over landegrænser. Betalingstjenesteudbyderne benævnes herefter PSP’ere [[1]](#footnote-1).

PSP`erne skal indberette visse betalinger over landegrænser i et XML-format til Skattestyrelsen, som videresender informationerne til en central EU-database, CESOP-EU[[2]](#footnote-2).

Formålet med denne vejledning er at beskrive, hvordan CESOP-DK UI-løsningen (TastSelv Erhverv) anvendes. Dette er en teknisk vejledning om at tilgå løsningen. Med hensyn til hvilke data og formatet af dem henvises til de generelle indberetningsvejledninger på [EU`s hjemmeside](https://taxation-customs.ec.europa.eu/taxation/vat/fight-against-vat-fraud/tackling-vat-fraud-e-commerce-cesop_en) ( *Guidelines for reporting of payment data* og *XSD and XSD User Guide package*)

# 2. Forudsætninger før CESOP-DK kan tilgås

For at få adgang til at indberette, skal PSP`en have registreret indberetningspligt til CESOP-DK jf. nedenstående 2.2.

Indberetningen til CESOP-DK foregår i [TastSelv Erhverv](https://skat.dk/tastselverhverv).

## 2.1 Særligt for udenlandske virksomheder uden se-nr.

Før CESOP-DK kan tilgås skal virksomheden have et administrativt se-nummer. Virksomheder der ikke har en dansk adresse skal oprettes med et administrativt SE-nummer, for at få adgang til at indberette til CESOP-DK.

Vejledning til, hvordan man som udenlandsk virksomhed, registrerer sig for administrativt se-nr., findes på vores engelske side om CESOP på [skat.dk/cesop-en](https://skat.dk/cesop-en) i afsnittet “**Get access to do your reporting” “Special guidelines for non-Danish PSPs”**

## 2.2 Registrering af indberetningspligt

Den indberetningspligtige PSP skal have tilknyttet indberetningspligten til CESOP-DK.

Registreringen af indberetningspligten sker via en digital blanket på virk.dk. Blanketten kræver login med MitID Erhverv eller dit private MitID. Det er også muligt for repræsentanter at tilmelde virksomheden.

I tilgår og udfylder blanketten her: [Blanket 31.053 Registrering - indberetningspligt for visse grænseoverskridende betalingsoplysninger](https://virk.dk/myndigheder/stat/ERST/selvbetjening/31053_Registrering_forindberetningspligt_for_visse_graenseoverskridende_betalingsoplysninger/) (virk.dk)

Når Skattestyrelsen har behandlet og godkendt anmodningen om registrering, dannes et nyt registreringsbevis. I kan finde registreringsbeviset i [TastSelv Erhverv](https://skat.dk/tastselverhverv) under menupunktet **Profil- og kontaktoplysninger**.

Herefter er indberetningspligten registreret på virksomhedens CVRnr./SE-nr., og I kan begynde at indberette.

## 2.3 Tilknytning af rettighed til bruger på TastSelv Erhverv

Når der logges på [TastSelv Erhverv](https://skat.dk/tastselverhverv) med MitID skal I sikre jer, at den bruger, der logger ind, har indberetningspligten tilknyttet sit MitID. Dette gøres af virksomhedens MitID administrator.

Sådan finder I vejledning til rettighedsstyring på TastSelv Erhverv:

1. Gå til [skat.dk/erhverv](https://skat.dk/erhverv)
2. Vælg **Hjælp til TastSelv Erhverv** på forsiden
3. Vælg **Giv andre adgang til TastSelv Erhverv**.

###  2.3.1 Særligt, hvis I afleverer på vegne af andre

Skal I indberette betalingsdata på vegne af indberetningspligtige PSP skal indberetningsvirksomheden være tilmeldt revisorordningen. Vejledningen til revisorordningen finder I på [skat.dk/tilmeld-revisorordning](https://skat.dk/tilmeld-revisorordning).

Den indberetningspligtige PSP, som I skal indberette på vegne af skal give jer rettighed til at indberette på vegne af dem. Vejledningen til at give revisor eller rådgiver rettighed findes på [skat.dk/revisor-adgang](https://skat.dk/revisor-adgang).

# 3 Testmiljø for indberettere

Skattestyrelsen stiller et testmiljø (TFE) til rådighed til indberettere. Testmiljøet har samme sikkerhed som produktionsmiljøet, men er kun beregnet til testdata.

Inden der indberettes på TFE-miljøet, anbefaler vi, at testfilen valideres med det valideringsmodul, som EU stiller til rådighed. [Valideringsmodul og vejledningen kan findes på EUs side om CESOP](https://taxation-customs.ec.europa.eu/taxation-1/central-electronic-system-payment-information-cesop_en).

## 3.1 Adgang til TFE

For at teste i testmiljøet, skal I logge ind på TastSelv Erhverv. Herefter kan følgende links tilgås til testformål:

* Indsend fil: <https://ntse.cesop.tfe.skat.dk/indsend>
* Se overblik over allerede indleverede filer: <https://ntse.cesop.tfe.skat.dk/overblik>
* Lav nulindberetning: <https://ntse.cesop.tfe.skat.dk/nulindberet>

Da adgangskontrol til TFE og produktion er den samme anbefales det, at være ekstra opmærksom på, at det forkerte miljø ikke bliver tilgået ved en fejl.

På TFE vil der altid være en gul bjælke på skærmen, der fortæller, at det er TFE-miljøet, man befinder sig på.

# 4 Produktion

Inden der indberettes i produktion, anbefaler vi, at I validerer testfilen med det valideringsmodul, som EU stiller til rådighed. [Valideringsmodul og vejledningen kan findes på EUs side om CESOP](https://taxation-customs.ec.europa.eu/taxation-1/central-electronic-system-payment-information-cesop_en).

## 4.1 Adgang til produktion

Sådan får I adgang til at indberette til produktion:

1. Log ind på [TastSelv Erhverv](https://skat.dk/tastselverhverv)
2. Gå til **Øvrige indberetninger**
3. Gå til **CESOP-DK**

Herfra er der adgang til menupunkterne **0-indberetning**, **Indberetning via fil** og en oversigtsside, hvor I kan få et samlet overblik over alle jeres indberetninger og status på disse.

Det bemærkes, at der ikke er pligt til at indberette en såkaldt 0-indberetning, hvis der ikke er noget der skal indberettes. Skatteforvaltningen anbefaler dog 0-indberetninger i de tilfælde hvor der ikke er indberetningspligtige betalingstransaktioner.

Fra oversigtssiden kan der også downloades kvitteringer og valideringsrapporter for hver enkelt indberetning.

1. Payment Service Provider [↑](#footnote-ref-1)
2. CESOP-EU (Central Electronic System of Payment Information) er en systemløsning, der vedligeholdes af EU, og som indsamler betalingstransaktionsdata, som medlemsstaterne indsamler fra PSP`erne. [↑](#footnote-ref-2)